Yulimar Rojas

| Mitalit | Mitalit | Mitalit |  |
| --- | --- | --- | --- |
|  Yulimar Rojas Rion olympialaisten palkintojenjaossa vuonna 2016. |  Yulimar Rojas Rion olympialaisten palkintojenjaossa vuonna 2016. |  Yulimar Rojas Rion olympialaisten palkintojenjaossa vuonna 2016. |  |
Maa:  Venezuela
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | kolmiloikka |  |
|  Hopeaa | Rio 2016 | kolmiloikka |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | kolmiloikka |  |
|  Kultaa | Doha 2019 | kolmiloikka |  |
|  Kultaa | Eugene 2022 | kolmiloikka |  |
|  Kultaa | Budapest 2023 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | kolmiloikka |  |
|  Kultaa | Birmingham 2018 | kolmiloikka |  |
|  Kultaa | Belgrad 2022 | kolmiloikka |  |
| Etelä-Amerikan kisat  | Etelä-Amerikan kisat  | Etelä-Amerikan kisat  |  |
|  Kultaa | Santiago 2014 | korkeushyppy |  |
| Etelä-Amerikan mestaruuskilpailut  | Etelä-Amerikan mestaruuskilpailut  | Etelä-Amerikan mestaruuskilpailut  |  |
|  Kultaa | Lima 2015 | kolmiloikka |  |
|  Hopeaa | Asunción 2017 | kolmiloikka |  |
Yulimar Rojas (s. 21. lokakuuta 1995 Caracas) on venezuelalainen yleisurheilija, joka kilpailee pääosin kolmiloikassa. Hän on olympiavoittaja sekä ulkoratojen nelinkertainen ja sisäratojen kolminkertainen maailmanmestari. 192 senttimetriä pitkän ja 72 kilogrammaa painavan Rojasin valmentajana toimii pituushypyn olympiavoittaja ja maailmanmestari Iván Pedroso.
Rojas saavutti kultaa vuoden 2016 sisäratojen MM-kilpailuista Portlandista tuloksella 14,41. Vuoden 2016 kesäolympialaisista Rio de Janeirosta Rojas saavutti hopeaa tuloksella 14,98. Hän voitti maailmanmestaruuden Lontoossa 2017 tuloksella 14,91. Birminghamin sisäratojen MM-kilpailuissa 2018 hän voitti kultaa tuloksella 14,63. Pan-Amerikan kisoissa 2019 Rojas voitti kultaa kisaennätyksellä 15,11. Dohan MM-kilpailuissa 2019 hän voitti kultaa uransa toiseksi parhaalla tuloksella 15,37. Tokion olympialaisissa 2021 Rojas voitti kultaa ME-tuloksella 15,67. Sisäratojen MM-kilpailuissa 2022 Rojas voitti kultaa ME-tuloksella 15,74. Hän voitti kilpailussa toiseksi tulleen metrin erolla. Eugenen MM-kilpailuissa 2022 Rojas voitti maailmanmestaruuden tuloksella 15,47. Budapestin MM-kilpailuissa 2023 hän voitti maailmanmestaruuden viimeisen kierroksen hypyllään 15,08. Ennen viimeistä kierrosta hän oli kahdeksantena.
Vuonna 2014 hän saavutti kultaa Etelä-Amerikan kisoista korkeushypystä. Etelä-Amerikan mestaruuskilpailuista Rojasilla on yksi kulta kolmiloikasta.
6. syyskuuta 2019 Rojas hyppäsi Andújarissa Espanjassa Etelä-Amerikan ennätyksen ja kaikkien aikojen toiseksi pisimmän hypyn 15,41 m. 22. toukokuuta 2021 jälleen Andújarissa hän paransi ennätystään kahdella senttimetrillä tulokseen 15,43 m ja Tokion olympialaisten loppukilpailussa 1. elokuuta 2021 hän hyppäsi 15,67 ja paransi Inesa Kravetsin nimissä ollutta maailmanennätystä 17 senttimetrillä. 22. helmikuuta 2020 Rojas hyppäsi Madridissa sisäratojen maailmanennätyksen 15,43 metriä. Maaliskuussa 2022 MM-hallikilpailuissa Belgradissa Rojas hyppäsi 15,74 ja paransi ulkoradoilla tekemäänsä maailmanennätystä seitsemällä senttimetrillä ja hallimaailmanennätystään 31 senttimetrillä.
Kansainvälinen yleisurheiluliitto valitsi Rojasin vuoden 2020 maailman parhaaksi naisyleisurheilijaksi. BBC valitsi Rojasin vuonna 2022 sadan vaikutusvaltaisen ja innostavan naisen listalle 100 Women.